O ne a dira dilo tse a itseng di sa siama mo matlhong a Modimo yo e ne ka sebele a neng a sa mo itse? Jaanomg, a ntse gone foo mo setilong, a dikologilwe ke batho ba ba solofetseng, sebaka sa gagwe se ne se tloga se feta. Mo sebakeng seo sa poifo, temana e ne ya rothegela mo tlhalonyong ya gagwe ka ga Mowa o Boitshepho O re fang mafoko a re ka a buang fa re tlisitswe fa pele ga batho go fa itemogelo. (Luke 12:12) O ne a rapela thapelo ya pitlagano ya go kopa thuso, mme a ikaega ka polelo e itsegeng thata e a reng a ka e akanya ya Morwa Sesinyi. Nna le tsala ya me re ne ra sokasokana le go kgorometsa dibaesekele re tlhatlogela kwa godimo ga thota e nngwe gape. E ne e le ka November 2002, mme ntwa ya selegae e ne e fagile kwa Ivory Coast, kwa Afrika. Go ne go raya gore re tla kopana le dikotsi tse dintsi mo tseleng eno e batho ba neng ba sa tsamaye mo go yone. Kwa pelenyana, go ne go na le masole a mangwe gape a a phuruphutsang batho ba ba fetang. O ka ipotsa gore ke eng fa ke ne ke tsaya loeto lo lo kotsi jaana ka nako eno ya dikhuduego?